section_heading: Životopis
paragraph_text: Vojmil Rabadan rođen je u Splitu 1909. godine. U rodnome gradu završio je klasičnu gimnaziju.Krležijana: Rabadan, Vojmil, pristupljeno 14. svibnja 2016. Diplomirao je francuski jezik i književnost na Filozofskom fakultetu u Zagrebu 1932. godine.<ref>Leksikon Marina Držića: Rabadan, Vojmil, pristupljeno 14. svibnja 2016. Na istome fakultetu doktorirao je 1957. godine disertacijom Maistre Pierre Pathelin i mi a usavršavao se je u Parizu kod Jacquesa Copeaua i Gustavea Cohena.Hrvatska enciklopedija: Rabadan, Vojmil, pristupljeno 14. svibnja 2016. Uz to studirao je arheologiju, glazbu, slikarstvo (u Zagrebu, Parizu i Rimu). U Splitu je radio kao gimnazijski profesor. Pokrenuo je, 1942. godine, stalnu radiodramu u Zagrebu, te obnovio Zagrebačko kazalište lutaka, 1948. godine i bio njegov upravitelj. Pisao je dramska djela i libreta, te obnovio više djela hrvatskih klasika i napisao više od 50 igrokaza za djecu i mladež. Njegova operna libreta uglazbili su mnogi poznati hrvatski skladatelji (Antun Dobronić, Krsto Odak, Ivo Tijardović, Jakov Gotovac, Boris Papandopulo). Režirao je više od 200 opera i drama. Uređivao je reviju Dom i svijet (Split, 1939. – 1940.). Prevodio je s francuskoga, starogrčkoga, latinskoga, talijanskoga, slovenskoga i bugarskoga jezika na hrvatski jezik. Preveo je s francuskoga jezika na hrvatski jezik cjelokupni opus Françoisa Villona.